# Cofnodion Bwrdd Career Choices Dewis Gyrfa (CCDG), 16 Mehefin 2022

Yn bresennol:Taslima BegumErica Cassin (Cadeirydd) Andrew Clark
Neil Coughlan
Dave Hagendyk
Liz Harris
Susan Maguire
Dave Mathews
Sue Price Emma Richards
Tony Smith
Richard Thomas
Helen White
O Gyrfa Cymru: Nikki Lawrence
Shirley Rogers
Ruth Ryder

Yn bresennol:
Mandy Ifans, Gyrfa Cymru
David Morgan, Y Sefydliad Datblygu Gyrfaoedd (CDI)

Ysgrifenyddiaeth:Jayne Pritchard

Ymddiheuriadau:Mary Van Den HeuvelSam Evans
Yn absennol:
Emma Edworthy
James Harvey
Ceri Noble

## Datganiadau o Fuddiant

* 1. Cyhoeddodd y Prif Weithredydd ei bod bellach yn aelod o Fwrdd y Sefydliad Datblygu Gyrfaoedd.

## Cofnodion y Cyfarfod Blaenorol – 3 Mawrth 2022

* 1. Cymeradwywyd cofnodion y cyfarfod blaenorol fel cofnod cywir.

## Materion yn Codi o Gyfarfodydd Blaenorol y Bwrdd

* 1. Gwarant i Bobl Ifanc – cytunwyd y byddai cynrychiolydd o Gyrfa Cymru yn bresennol mewn cyfarfod o Fwrdd CCDG yn y dyfodol er mwyn rhannu gwybodaeth â’r Bwrdd parthed y pwnc hwn.
	 **CAM GWEITHREDU 1**: Gwybodaeth am y Gwarant i Bobl Ifanc i’w hamserlennu ar yr agenda yn y dyfodol.
	2. Roedd aelodau’r Bwrdd wedi cael copi o adroddiad manwl ESTYN felly cadarnhawyd bod y cam gweithredu wedi’i gau.
	3. Darparwyd diweddariad ynghylch eitemau risg uchel ar y Gofrestr Risg felly cadarnhawyd bod y cam gweithredu wedi’i gau.
	4. Roedd yr adroddiad ar ganmoliaeth a chwynion ynghlwm wrth adroddiad y Prif Weithredydd. Cytunwyd bod y mater hwn yn cael ei weithredu.
	5. Y Strategaeth Rieni wedi’i diweddaru i’w hamserlennu mewn cyfarfod Bwrdd yn y dyfodol ac i’w thrafod yn y Pwyllgor Perfformiad ac Effaith. Felly, cytunwyd bod y mater hwn ar y gweill.

	**CAM GWEITHREDU 2:** Y Strategaeth Rieni i ddod ger bron cyfarfod Bwrdd yn y dyfodol.
	6. Ceisio eglurhad gan staff cyflwyno ar sut y llwyddodd Gyrfa Cymru i gofnodi bod 75% o ddisgyblion Cyfnod Allweddol 4 yn defnyddio Gwybodaeth am y Farchnad Lafur yn eu proses gwneud penderfyniadau. Cytunwyd bod y mater hwn ar y gweill.

**CAM GWEITHREDU 3**: Sicrhau eglurder pellach i’r ffigurau a gofnodwyd ar gyfer disgyblion Cyfnod Allweddol 4

**3.7** Adolygu’r iaith a ddefnyddir yn y strategaeth Cyfranogiad ac Ymgysylltu i sicrhau cysondeb yn unol â pholisi Llywodraeth Cymru. Cytunwyd bod y mater hwn yn cael ei weithredu.

* 1. Diweddariad am y gyfarwyddiaeth gyflawni a datblygu i ddod ger bron cyfarfod nesaf y Bwrdd fel eitem sylweddol. Cytunwyd bod y mater hwn yn cael ei weithredu.
	2. Cafodd adroddiad seiberddiogelwch ei ystyried gan y Pwyllgor Cyllid, Archwilio a Risg, a byddai’n cael ei gyflwyno ym mhob cyfarfod yn y dyfodol. Felly, cytunwyd bod y mater hwn yn cael ei weithredu.

## **Cymru’n Gweithio**

Gwnaeth y Pennaeth Cyngor Cyflogaeth gyflwyniad i aelodau’r Bwrdd a gwahoddwyd yr aelodau i ofyn cwestiynau a rhoi adborth.

* 1. **Economaidd Anweithgar**Nododd y Bwrdd fod ystadegau cenedlaethol y Deyrnas Unedig yn datgelu bod 65% o bobl ifanc 16 – 24 oed yn economaidd anweithgar, a bod hyn yn gysylltiedig â disgyblion NEET. Dywedwyd bod Gyrfa Cymru yn ymwybodol o’r ystadegau cyfredol, a’u bod yn targedu’r economaidd anweithgar drwy asiantaethau a darpariaeth allgymorth.
	2. **Manylion Cyswllt Arweinwyr yn Colegau Cymru**Dywedodd y Bwrdd fod gan Colegau Cymru Grŵp Cwricwlwm ac Ansawdd, ac awgrymwyd y gellid sicrhau buddiant cyffredin trwy gael Gyrfa Cymru/Cymru’n Gweithio yn bresennol mewn cyfarfod o’r grŵp.  **CAM GWEITHREDU 4:** Y Bwrdd i ddarparu manylion cyswllt grwpiau priodol i’r Prif Weithredydd.

## Y Newyddion Diweddaraf gan y Cadeirydd

* 1. **Cyfnod Cynefino’r Cadeirydd**
	Diolchodd y Cadeirydd i aelodau’r Bwrdd am eu cefnogaeth yn ystod ei chyfnod sefydlu ac roedd yn falch o gael adrodd bod yr holl gyfarfodydd un-i-un bellach wedi’u cynnal.
	2. **Dysgu a Datblygu**
	Awgrymwyd dysgu a datblygu pellach fel rhan o raglen e-ddysgu i wella dealltwriaeth y Bwrdd o’u rôl a’u cyfrifoldebau fel aelodau. Cytunwyd y byddai cynnig o ran datblygiad proffesiynol parhaus (DPP) yn cael ei ddosbarthu i aelodau’r Bwrdd.

	**CAM GWEITHREDU 5**: Dosbarthu cynigion DPP i aelodau’r Bwrdd am eu hadborth.
	3. **Defnyddio Arbenigedd a Gwybodaeth Aelodau’r Bwrdd**
	Roedd y Cadeirydd yn adolygu aelodaeth bresennol yr is-bwyllgorau er mwyn sicrhau y gellid defnyddio arbenigedd yr aelodau yn llawn yn y fforwm cywir.
	4. **Amserlen Cyfarfodydd y Dyfodol**
	Mae amserlen yn cael ei llunio ar hyn o bryd ar gyfer holl gyfarfodydd y Bwrdd/Pwyllgor yn y dyfodol.

	**CAM GWEITHREDU 6:** Creu cynllun cyfarfod ar gyfer pob cyfarfod Bwrdd/Pwyllgor yn y dyfodol ac adolygu dyraniad amser (2.5 awr).
	5. **Cyfarfod Bwrdd CCDG Wyneb yn Wyneb**
	Dywedwyd y byddai cyfarfod nesaf Bwrdd CCDG yn cael ei gynnal ym mis Hydref ac y byddai’n gyfarfod cyfunol ac yn debygol o gael ei gynnal yng Nghaerdydd.

	**CAM GWEITHREDU 7**: Dosbarthu dyddiadau arfaethedig ar gyfer cyfarfod nesaf Bwrdd CCDG
	6. **Newidiadau i’r Pwyllgor Cyllid, Archwilio a Risg a’r Pwyllgor Perfformiad ac Effaith**
	Cyhoeddodd y Cadeirydd newidiadau i aelodaeth y Pwyllgor Cyllid, Archwilio a Risg, a’r Pwyllgor Perfformiad ac Effaith.
	7. **Aelodau Bwrdd sy’n Ymadael**
	Diolchodd y Cadeirydd i aelodau’r Bwrdd a oedd yn ymadael am eu cyfraniad i Gyrfa Cymru gan ddymuno pob dymuniad da iddynt ar gyfer y dyfodol.
	8. **Recriwtio Aelodau Newydd i’r Bwrdd**
	Dywedodd y Cadeirydd ei bod yn debygol y byddai aelodau newydd y Bwrdd yn ymuno â Bwrdd CCDG ym mis Medi/Hydref.

## Newyddion Diweddaraf y Prif Weithredydd

* 1. **Newidiadau yn Llywodraeth Cymru**
	Dywedwyd y bydd y gangen nawdd yn symud i fod o dan arweinyddiaeth Sinead Gallagher, sydd yn gyfrifol am Addysg Uwch ar hyn o bryd. Byddai Sinead yn ymuno â chyfarfodydd y Bwrdd yn y dyfodol.
	2. **Hawliad Tâl**Roedd y cyfarfodydd gyda chynrychiolwyr o Lywodraeth Cymru ynghylch yr hawliad tâl diwygiedig a’r effaith ar y gyllideb yn parhau.
	3. **Y Gronfa Ffyniant Gyffredin**
	Roedd cyfarfodydd yn ymwneud â’r Gronfa Ffyniant Gyffredin yn dal i fynd rhagddynt, yn enwedig trafodaethau yn ymwneud â phrofiad gwaith wedi’i deilwra.
	4. **Cynllun Gwella Parhaus**
	Awgrymodd y Bwrdd y dylid cynnal trafodaeth gyda gweithwyr o Principality i ddysgu o’u profiad o roi fframwaith gwelliant parhaus ar waith.

	**CAM GWEITHREDU 8:** Y Bwrdd i drefnu cyflwyniad i’w tîm yn Principality.
	5. **Dangosfwrdd Data**
	Cytunwyd y byddai dangosfwrdd yn cael ei greu i’r Bwrdd er mwyn gweld cynnydd yn erbyn metrigau allweddol. Er mwyn gwneud y gofynion yn glir, byddai cyfarfod pellach yn cael ei gynnal gyda’r cadeirydd y tu allan i’r Bwrdd.

**CAM GWEITHREDU 9:** Cyfarfod pellach i’w drefnu i drafod gofynion dangosfwrdd ar gyfer y Bwrdd.

## **Cyfarwyddwyr Anweithredol Llywodraethiant**

Gwnaed cyflwyniad am gyfarwyddwyr anweithredol llywodraethiant i aelodau’r Bwrdd a gwahoddwyd y Bwrdd i ofyn cwestiynau a rhoi adborth.

* 1. **Taflenni Clawr Blaen y Pwyllgor**
	Tynnodd y Bwrdd sylw at bwysigrwydd cwblhau taflenni clawr blaen y pwyllgor yn llawn.
	2. **Sianel Teams ar gyfer Aelodau Bwrdd**
	Awgrymodd y Bwrdd sianel Teamsar gyfer aelodau’r Bwrdd

**CAM GWEITHREDU 10:** Ystyried creu sianel Teams ar gyfer aelodau’r Bwrdd

## **Strategaeth CDI**

Rhoddodd Prif Weithredydd y Sefydliad Datblygu Gyrfaoedd gyflwyniad byr yn amlygu’r themâu allweddol o fewn y strategaeth newydd a gwahoddodd yr aelodau i yrru cwestiynau ac adborth trwy e-bost.

## **Llythyr Cyllid/Llythyr Cylch Gwaith/Cynlluniau Gweithredol**

Trafodwyd y themâu allweddol yn y llythyrau a’r cynlluniau gweithredol a gwahoddwyd y Bwrdd i ofyn cwestiynau a rhoi adborth.

* 1. **Adolygiad Penodol/Pum Mlynedd**
	Amlygodd y Bwrdd bwysigrwydd yr ‘adolygiad penodol’ yn y llythyr cylch gwaith a gofynnodd a oedd Gyrfa Cymru yn gwybod pryd y byddai’r adolygiad penodol yn debygol o gael ei gynnal.

	**CAM GWEITHREDU 11:** Cysylltu â thîm nawdd Llywodraeth Cymru ynghylch y datganiad o adolygiad penodol.
	2. **Cynllun Gweithredol**
	Trafododd y Bwrdd y cynllun gweithredol presennol, a chytunwyd y byddai cynlluniau ar gyfer y dyfodol yn cael eu trafod yn y Pwyllgor Perfformiad ac Effaith, cyn eu cyflwyno i’r Bwrdd llawn i’w nodi.

## **Cyfrifon Archwiliedig Drafft Diwedd Blwyddyn**

Yn amodol ar fân newidiadau a amlygwyd, ac yn dilyn archwiliad diwedd blwyddyn gan Archwilio Cymru, dirprwyodd y Bwrdd bwerau i’r Pwyllgor Cyllid, Archwilio a Risg i gymeradwyo’r cyfrifon. Byddai’r mân newidiadau yn cael eu trafod a’u cymeradwyo mewn cyfarfod o’r Pwyllgor Cyllid, Archwilio a Risg yn y dyfodol cyn i’r cyfrifon gael eu cymeradwyo’n ffurfiol.

## **Adroddiad Thematig ESTYN**

Trafodwyd adroddiad thematig llawn ESTYN a bydd yn cael ei drafod yn fanwl mewn cyfarfod o’r Pwyllgor Perfformiad ac Effaith yn y dyfodol.

## **Cyfarfodydd Pwyllgor**

Gofynnwyd i aelodau’r Bwrdd gyfeirio at gofnodion aelodau’r pwyllgor i gael yr wybodaeth ddiweddaraf am y cyfarfodydd.

* 1. Y Pwyllgor Cyllid, Archwilio a Risg – 13 Mehefin 2022
	Rhoddwyd diweddariad ar lafar i’r Bwrdd gan nad oedd y cofnodion drafft ar gael.
	2. Y Pwyllgor Perfformiad ac Effaith – 28 Ebrill 2022
	Ni wnaed unrhyw sylwadau ac ni ofynnwyd unrhyw gwestiynau parthed y Pwyllgor Perfformiad ac Effaith.
	3. Y Pwyllgor Materion Pobl – 12 Mai 2022
	Ni wnaed unrhyw sylwadau ac ni ofynnwyd unrhyw gwestiynau parthed y Pwyllgor Materion Pobl.